Borzakovski tuli tunnetuksi vuonna 1998 voitettuaan 800 metrin kilpailun Maailman nuorten kisoissa Moskovan olympiastadionilla. Vuonna 1999 hän voitti 800 metriä aikuisten Euroopan cupissa ja saman matkan alle 20-vuotiaiden Euroopan-mestaruuden Riiassa. Tammikuussa 2000 Dortmundin hallikisoissa hän juoksi maansa miesten halliennätyksen 1.44,38, joka oli samalla nuorten hallimaailmanennätys. Keväällä 2000 hän voitti myös sisäratojen Euroopan-mestaruuden.